
                               Ügyiratszám: SZJ/271-2/2024.

ELŐTERJESZTÉS

a Képviselő-testület 2024. október 9-i nyilvános alakuló ülésére

Tárgy: 
A helyi nemzetiségi önkormányzat tisztségviselőinek megválasztása 
Előterjesztő:

Hoffman Erika korelnök

Előkészítette:

dr. Varga Viktória jegyző
Tisztelt Képviselő – testület!

A nemzetiségek jogairól szóló 2011. évi CLXXIX. törvény (továbbiakban: Njtv.) 87. § (1) bekezdése kimondja, hogy a nemzetiségi önkormányzat testületének alakuló ülését az illetékes választási bizottság elnöke a választást követő tizenöt napon belüli időpontra hívja össze.
A Njtv. 87. § (5) bekezdése értelmében az alakuló ülést a jelenlévő legidősebb nemzetiségi önkormányzati képviselő, mint korelnök vezeti a képviselő-testület elnökének megválasztásáig.
A Njtv. 88. § (1) bekezdése alapján az alakuló ülésen a nemzetiségi önkormányzat a testületének tagjai közül megválasztja az önkormányzat elnökét, elnökhelyettesét, megalkotja szervezeti és működési szabályzatát, dönt a tiszteletdíjakról.
A Njtv. 105. § (1) bekezdése értelmében az alakuló ülésen a helyi nemzetiségi önkormányzat képviselő-testülete a tagjai közül társadalmi megbízatású elnököt, az elnök helyettesítésére, munkájának segítésére társadalmi megbízatású elnökhelyettest választ. 
Személyükre bármelyik megválasztott helyi nemzetiségi képviselő javaslatot tehet. 
A Njtv. 88. § (2) bekezdése szerint az alakuló ülés akkor tekinthető megtartottnak, ha a tisztségviselők, de legalább az elnök megválasztására sor került.
Kérem a Tisztelt Képviselő – testületet, hogy az előterjesztést megvitatni és a határozati javaslatokat elfogadni szíveskedjenek.

HATÁROZATI JAVASLAT
I.
A Szentjakabfai Német Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 88. § (1) és 105. § (1) bekezdése alapján
________________________________

képviselőt a Szentjakabfai Német Nemzetiségi Önkormányzat elnökévé megválasztja.
II.

A Szentjakabfai Német Nemzetiségi Önkormányzat Képviselő-testülete a nemzetiségek jogairól szóló 2011. évi CLXXIX. törvény 88. § (1) és 105. § (1) bekezdése alapján
________________________________

képviselőt a Szentjakabfai Német Nemzetiségi Önkormányzat elnökhelyettesévé megválasztja.
Szentantalfa, 2024. október 4.

 
             Hoffman Erika



 
 




      korelnök

